open-index/open-wikipedia-markdown huggingface dataset:
Արշամունիներ

**Արշամունիներ**, հայկական նախարարական տոհմ Մեծ Հայքում և Մարզպանական Հայաստանում։ Տոհմի իշխանական կալվածքն է եղել Տուրուբերան նահանգի Արշամունիք գավառը։ Փավստոս Բուզանդի ժամանակ Արշամունիքը համարվում էր Տարոն գավառի մի մասը, իսկ Ղազար Փարպեցու մոտ այն հանդես է գալիս որպես առանձին գավառ։ Տոհմի և գավառի անվանումը ծագում է Ծոփքի և Կոմմագենեի միացյալ հայկական պետության թագավոր Արշամից (մ.թ.ա. 240-220), որը հիմնադրել էր Արշամաշատ քաղաքը։ Հին ժամանակներում Եփրատի հովտում, եղել է Արշամունյաց նախարարական տոհմը, Բինգյոլի ստորոտում նրանց սերունդները՝ այն վայրում, որը պահել է նրանց անունը, շարունակել են իրենց գոյությունը համեմատաբար երկար ժամանակ։ Հայ հին մատենագրության մեջ Արշամունիքը համարվում է աշխարհագրական տերմին։ Համարվում է, որ Արշամունիների տոհմն այն ժամանակ գոյություն չուներ, և 5-րդ դարում նրանց կալվածքները գտնվում էին Մանդակունիների նախարարական տան ձեռքին։ Արշամունիների նախարարական տոհմը չի հիշատակվում Մեծ Հայքի Գահնամակում և Զորանամակում, սակայն հիշատակվում է Մարզպանական Հայաստանում։ Վահանանց պատերազմում (481-484)` Արծաթի ճակատամարտին (484) մասնակցել է Ներսեհ Կամսարականի դայակորդի Խուրս Արշամունին։ 6-րդ դարից սկսած մինչև 8-րդ դարի սկիզբ, տոհմի անդամները հիշատակվում են Արշամունիք գավառի եպիսկոպոսներ։
մինի|Արշամունիք գավառը Տուրուբերան նահանգում

## Արշամունյաց եպիսկոպոսների ցանկ
# Տաճատ Արշամունի (6-րդ դարի սկիզբ),
# Վաղոտ Արշամունի (6-րդ դարի կես),
# Թեոփիլոս Արշամունի (7-րդ դարի կես),
# Թեոդորոս Արշամունի (8-րդ դարի սկիզբ)։

## Տես նաև
* Գահնամակ
* Զորանամակ
* Վահանանց պատերազմ

## Ծանոթագրություններ

Կատեգորիա:Արշամունիներ
Կատեգորիա:Հայկական նախարարական տներ
Ճպուռն ու մրջյունը (մուլտֆիլմ, 1913)

**«Ճպուռն ու մրջյունը»** (), ռուսական տիկնիկային մուլտֆիլմ, որ նկարահանվել է 1913 թվականին Վլադիսլավ Ստարևիչի կողմից, Իվան Կռիլովի համանուն առակի էկրանավորումը։

## Սյուժե
Ճպուռն ամռանը ցատկոտում է, պարում, իսկ մրջյունն այդ ընթացքում հավաքում է ձմռան պաշար։ Վրա է հասնում ձմեռը։ Ճպուռը չի հասցնում շուրջը նայել, արդեն ուտելու ոչինչ չկա։ Նա գնում է մրջյունի մոտ և խնդրում մենակ չթողնել իրեն, օգնել ուժ հավաքել, կերակրել ու ջերմացնել։ Մրջյունը պատասխանում է, թե նա միայն երգել է, այժմ էլ թող գնա ու շարունակի պարել, ապա փակում է դուռը։ Ճպուռը հեռանում է ու տառապանքով մահանում։

## Ճպո՞ւռ, թե՞ մորեխ
Մուլտֆիլմում ճպուռի փոխարեն հանդես է գալիս մորեխը։ Ըստ Դմիտրի Կոբյակովի՝ առակում «стрекоза» («ճպուռ») բառը հենց նշանակում է մորեխ, որովհետև 19-րդ դարում երկու միջատներն էլ կոչվել են նույն բառով։

Ըստ Լև Ուսպենսկու՝ քանի որ Կռիլովի ստեղծագործությունը հանգում է Ժան դը Լաֆոնտենի *La cigale et la fourmi* («Կնճիթավոր ճպուռն ու մրջյունը») առակին, որտեղ բնօրինակում երկու հերոսներն էլ իգական սեռի են, Կռիլովն ստիպված է եղել «կին» թողնել գոնե ճպուռին, բայց այդ բառը կարող էր անհասկանալի լինել ռուսների մեծ մասին, և  «արդյունքում առակում հայտնվել է երկու տարբեր միջատների տարօրինակ հիբրիդը։ Այդ էակը կոչվում է «ճպուռ», սակայն «ցատկոտում» ու «երգում» է «փափուկ դալար խոտերում», այսինքն՝ խոտի մեջ ակնհայտորեն մորեխի նման»։

## Ծանոթագրություններ

## Արտաքին հղումներ
* 
* 

Կատեգորիա:1910-ականների ռուսերեն ֆիլմեր
Կատեգորիա:1913 մուլտֆիլմեր
Կատեգորիա:Իվան Կռիլովի առակների էկրանավորումներ
Կատեգորիա:Մուլտֆիլմեր մրջյունների մասին
Կատեգորիա:Ռուսական մուլտֆիլմեր
Կատեգորիա:Ռուսական ֆիլմեր
Apple II

**Apple II սերիան**, որը պատկանում է տնային համակարգիչների ընտանիքին, մասսայական արտադրված ամենահաջող միկրոհամակարգիչներից է, հիմնականում նախագծված Սթիվ Վոզնյակի կողմից և արտադրված Apple ընկերության կողմից, որի մեկնարկը տրվեց 1977թվին։

Օգտագործման հեշտության, հնարավորությունների բազմազանության տեսակետից Apple II հսկայական առաջընթաց էր իր նախորդի ՝ Apple I -ի նկատմամբ,որն իրենից ավելի շուտ ներկայացնում էր սերիական համակարգիչ՝ էլեկտրոնիկայի սիրահարների համար։

Առաջին Apple II սկսեց վաճառվել 1977 թվի Հունիսի 10-ից։ Մինչև 1993 թվի արտադրության ավարտը արտադրվել էր շուրջ 5-6 միլիոն Apple II համակարգիչներ (ներառյալ 1.25 միլիոն Apple IIGS մոդելները)։ Apple II ամենաերկար արտադրված մասսայական տնային համակարգիչների սերիան էր, որի մոդելները արտադրվում էին գրեթե 17 տարի։ 
մինի|496x496փքս|Apple II համակարգիչ
Apple II դարձավ ամենաճանաչված և հաջողված համակարգիչներից մեկը 1980 ականներից մինչև 1990 ականների սկզբերը, չնայած որ այն հիմնականում սահմանափակված էր ԱՄՆ-ով։ Վարվում էր ագրեսիվ մարկետինգային քաղաքականություն՝ մասնավորապես կախված ծավալներից տրամադրվում էին զեղչեր, ձեռք էին բերվում արտադրական պայմանավորվածություններ կրթական հաստատությունների հետ, որի շնորհիվ էլ այն դարձավ միջնակարգ դպրոցներում օգտագործվող առաջին մասսայական համակարգիչը՝ փոխարինելով իր նախորդին Commodore PET-ին։ Apple II -ի համար կրթական և բիզնես ծրագրի ստեղծման ջանքերը՝ ներառյալ 1979թվին թողարված VisiCalc աղյուսակը, հայտնի դարձրեցին համակարգիչը հիմնականում բիզնես օգտատերերի և ընտանիքների շրջանակում։

Չնայած, որ 1984 -ին ներկայացվեց Motorolla 68000-ի հենքի վրա ստեղծված Macintosh-ը, Apple II սերիայի համակարգիչները զբաղեցնում էին ընկերության վաճառքների 85 %-ը, 1985-ի ֆիսկալ առաջին քառորդում։

Apple II սերիայի համակարգիչների բոլոր մոդելների վաճառքը իր արտադրության 16 տարիների ընթացքում կազմեց շուրջ 6 միլիոն օրինակ, հասնելով իր գագաթնակետին 1983թվին՝ 1 միլիոն օրինակ վաճառքով։

Apple II-ը իր նախագծով ավելի շատ նման էր կենցաղային տեխնիկայի քան էլեկտրոնային սարքավորման կտորի։ Բեժ գույնի պլաստիկե կափարիչ, որ հնարավորություն էր տալիս առանց լրացուցիչ գործիքների կիրառման հասանելիություն ունենալ համակարգչի ներքին սարքերին, ինչպիսիք էին մայրական պլատան, օպերատիվ հիշողության սարքերը, որոնք կարող էին պահել մինչև 48 կիլոբայթ հիշողություն։ Apple II- ն ուներ գունային և բարձր որակի գրաֆիկական ռեժիմներ, ձայնային հնարավորություններ և ներկառուցված BASIC ծրագրավորման երկու լեզուներից մեկը (սկզբում ՝ Integer BASIC, հետագայում ՝ Applesoft BASIC): ] Ի տարբերություն իրեն նախորդող մյուս տնային միկրոհամակարգիչների, այն վաճառվում էր որպես օգտագործման համար պատրաստի սարք։ VanLOVEs Apple ձեռնարկը և Apple- ի տեխնիկական ուղեցույցը՝ կազմված Ջերալդ ՎանԴիվերի և Ռոլանդ Լովի- ի կողմից, առանձնացրել են ավելի քան 1500 ծրագրեր, որոնք կարող են օգտագործել Apple II սերիայի համակարգիչների կողմից։ Apple- ի դիլերների ցանցն օգտագործեց այս ձեռնարկը`ընդգծելու աճող ծրագրային մշակման բազան կրթության և անհատական օգտագործման ոլորտներում։

## Ծանոթագրություններ

Կատեգորիա:Էփլ
Ալեկ Պոպով

**Ալեկ Վասիլև Պոպով** (, ), բուլղար գրող, սցենարիստ։ Բուլղարիայի գիտությունների ակադեմիայի թղթակից-անդամ։

## Կենսագրություն
Ալեկ Պոպովը ծնվել է 1966 թվականի հունվարի 16-ին Սոֆիայում՝ 53 տարեկան հասակում։ «Կոնստանտին Կիրիլ Փիլիսոփա» մշակույթի և հին լեզուների ազգային դպրոցն ավարտելուց հետո, բուլղարական բանասիրություն է սովորել Սոֆիայի համալսարանում։

Աշխատել է «Ժողովրդավարություն» թերթի խմբագիր, Գրական ազգային թանգարանի աշխատակից, որից հետո եղել Լոնդոնում Բուլղարիայի դեսպանության մշակույթի կցորդ։

Այժմ Ալեկ Պոպովը Մանկական գրքի տնի տնօրենն ու «Հարազատ խոսք» () թերթի գլխավոր խմբագիրն է։

Բուլղարական PEN ակումբի քարտուղարն է։ Բուլղարիայի գրողների ասոցիացիայի անդամ, 1996-1997 թվականներին՝ ասոցիացիայի քարտուղար։

2012 թվականի հոկտեմբերին Ալեկ Պոպովն ընտրվել է Բուլղարիայի գիտությունների ակադեմիայի թղթակից-անդամ։

## Ստեղծագործություն
### Ընտրյալ մատենագրություն
* 1992 - *Другата смърт* (պատմվածքների հավաքածու)
* 1994 - *Мръсни сънища* (պատմվածքների հավաքածու, ISBN 954-8102-09-9)
* 1995 - *Игра на магии* (պատմվածքների հավաքածու)
* 1997 - *Зелевият цикъл* (պատմվածքների հավաքածու, ISBN 954-426-158-3)
* 1998 - *Пътят към Сиракуза* (պատմվածքների հավաքածու)
* 2001 - *Мисия Лондон* (վեպ, ISBN 978-954-8307-11-6)
* 2002 - *Ниво за напреднали* (պատմվածքների հավաքածու, ISBN 978-954-8307-21-5)
* 2005 - *Спътник на радикалния мислител* (էսսէ, ISBN 978-954-90945-2-7)
* 2006 - *Митология на прехода* (պատմվածքների հավաքածու, ISBN 978-954-739-767-5)
* 2007 - *Черната кутия* (վեպ, ISBN 978-954-09-0021-6)

Ալեկ Պոպովի պատմվածքներն ու էսսէները թարգմանվել են անգլերեն, հունգարերեն, սերբերեն, չեխերեն, լեհերեն, սլովեներեն, դանիերեն, գերմաներեն, ֆրասներեն, թուրքերեն և ալբաներեն։

Ալեկ Պոպովը ռադիոբեմադրությունների և գեղարվեստական ու վավերագրական ֆիլմերի սցենարների հեղինակ է։ 2001 թվականին բուլղարական հեռուստատեսությունում նկարահանվել է «Чуждите стъпки» ֆիլմը՝ Պոպովի «Мръсни сънища» հավաքածուի համանուն պատմվածքի մոտիվներով։

## Ծանոթագրություններ

## Արտաքին հղումներ
* Personal website
* https://en.wikipedia.org/w/index.php?title=Draft:The_Black_Box&oldid=835462506

Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Բուլղարացի գրողներ
Կատեգորիա:Բուլղարացի սցենարիստներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի դրամատուրգներ
Կատեգորիա:Բուլղարացի արձակագիրներ
Կատեգորիա:Բուլղարացի խմբագիրներ
Նիկոլայ Նապլատանով

**Նիկոլայ Դելչև Նապլատանով** (, ), բուլղար գիտնական-կիբեռնետիկ։ Տեխնիկական գիտությունների թեկնածու (1957), պրոֆեսոր (1966)։ Բուլղարիայի գիտությունների ակադեմիայի թղթակից-անդամ (1977)։

## Կենսագրություն
Նիկոլայ Նապլատանովը 1923 թվականի ապրիլի 25-ին Մեչկա գյուղում, Պազարջիկի մարզ` խորհրդային սուզանավորդի ընտանիքում։ 1952 թվականին ավարտել է Սանկտ Պետերբուրգի էլեկտրատեխնիկական համալսարանը։

Տեխնիկական գիտությունների թեկնածու (1957)։ Դոցենտ (1961)։

Աշխատել է Սոֆիայի մեքենա-էլեկտրատեխնիկական ինստիտուտում (այժմ՝ Սոֆիայի տեխնիկական համալսարան)։ 1961-1974 թվականներին արդյունաբերական էլեկտրոնիկայի ամբիոնի առաջին վարիչ և հիմնադիր (առանձնացվել է էլեկտրական մեքենաների և սարքերի ամբիոնից), 1968-1970 թվականներին՝ ռեկտոր, 1974-1982 թվականներին՝ ավտոմատաբանության և հեռուսատեխնիկայի ամբիոնի վարիչ։

Բուլղարիայի գիտությունների ակադեմիայի տեխնիկական կիբեռնետիկայի 1964-1978 թվականների տնօրեն և հիմնադիր։

Նիկոլայ Նապլատանովը մահացել է 1933 թվականի ապրիլի 18-ին Սոֆիայում՝ 69 տարեկան հասակում։

## Մրցանակներ
* «Կյուրեղ և Մեթոդիոս» 1-ին աստիճանի շքանշան
* Աշխատանքային Կարմիր դրոշի շքանշան (1959)
* Գիտության վաստակավոր գործիչ։

## Աղբյուրներ
* http://panagyurishte.org/?act=cms&id=340 
* Институт по компютърни и комуникационни системи – История 
* duma.bg

Կատեգորիա:Տեխնիկական գիտությունների թեկնածուներ
Կատեգորիա:Բուլղարացի գիտնականներ
Կատեգորիա:Ռեկտորներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Սանկտ Պետերբուրգի էլեկտրատեխնիկական պետական համալսարանի շրջանավարտներ
Կատեգորիա:«Կյուրեղ և Մեթոդիոս» շքանշանի ասպետներ
Կատեգորիա:Ճարտարագետներ
Կատեգորիա:Բուլղարացի ճարտարագետներ
Invasion of Privacy (ալբոմ)

**«Invasion of Privacy»**, ամերիկուհի ռեփեր Քարդի Բիի դեբյուտային ստուդիական ալբոմը, որը թողարկվել է 2018 թվականի ապրիլի 6-ին Atlantic Records լեյբլում։ Ալբոմի ձայնագրման աշխատանքներին մասնակցել են Migos խումբը, Chance the Rapper-ը, Kehlani-ն, SZA-ը, 21 Savage-ը, Ջեյ Բալվինը, Bad Bunny-ն և YG-ն։ Պրոդյուսերների շարքում եղել են Murda Beatz-ը, 30 Roc-ը, Boi-1da-ը, Vinylz-ը, Benny Blanco-ն, Frank Dukes-ը, Cassius Jay-ը և ուրիշներ։

Ալբոմը բարեհաճ քննադատությունների է արժանացել։ Ձայնապնակը առաջին հորիզոնականով դեպյուտ է կատարել Billboard 200 չարթում 255,000 վաճառված օրինակներով (որոնցից 103,000-ը «մաքուր» են)։ Ալբոմը նաև ԱՄՆ-ում երկու պլատինե հավաստագիր է ստացել։ Ալբոմին աջակցելու համար հինգ սինգլ է թողարկվել, որոնցից երկուսը («Bodak Yellow» և «I Like It») կարողացել են գլխավորել Billboard Hot 100 երաժշտական չարթը, դարձնելով նրան նման արդյունքներով պատմության մեջ առաջին ռեփերը։ Invasion Of Privacy ալբոմը դարձել է պատմության մեջ առաջին կանացի ալբոմը, որի բոլոր երգերը ԱՄՆ-ում հավաստագրումներ ունեն։ RIAA-ի տվյալներով, յուրաքանչյուր երգ ունի առնվազն ոսկե հավաստագրում (ավելի քան 500,000 օրինակ)։ Բազմաթիվ հրատարակչություններ ալբոմը ներառել են 2018 թվականի լավագույն եզրափակիչ երաժշտական ցուցակներում, իսկ Rolling Stone և Time ամսագրերը նույնիսկ այն առաջին հորիզոնականում են զետեղել։

Ձայնապնակը ստացել է «Գրեմմի» մրցանակ՝ «Լավագույն ռեփ ալբոմ» անվանակարգում և առաջադրվել է «Տարվա ալբոմ» անվանակարգում, իսկ «Be Careful» սինգլը առաջադրվել է «Լավագույն ռեփ կատարում» անվանակարգում։ Իսկ 2018 թվականին «Bodak Yellow» սինգլը առաջադրվել է «Լավագույն ռեփ կատարում» և «Լավագույն ռեփ ստեղծագործություն» անվանակարգերում։

## Պատմություն
2018 թվականի մարտի 11-ին iHeartRadio Music Awards մրցանակաբաշխության ժամանակ ստանալով «Լավագույն նոր արտիստ» մրցանակը Քարդի Բին հաստատել է, որ ալբոմը թողարկվելու է 2018 թվականի ապրիլին։

Ալբոմը դրական քննադատությունների է արժանացել քննադատների և առցանց հրապարակումների՝ Metacritic-ի, The Guardian-ի, Pitchfork-ի, Exclaim!-ի, USA Today-ի, Variety-ի, GQ-ի, Rolling Stone-ի, The New Yorker-ի և The Washington Post-ի կողմից։

## Երգացանկ
Tidal-ի տվյալներով։

## Ծանոթագրություններ

## Արտաքին հղումներ
* Invasion of Privacy -ն Discogs-ում

Կատեգորիա:2018 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Մարտին Վիսկարա

**Մարտին Ալբերտո Վիսկարա Կորնեհո** (), պերուացի ինժեներ և քաղաքական գործիչ։ 2018 թվականի մարտի 23-ից զբաղեցնում է Պերուի նախագահի պաշտոնը։ Մինչ այդ՝ 2016 թվականից, զբաղեցրել է Պերուի առաջին փոխնախագահի պաշտոնը։

Կոռուպցիայի դեմ բարեփոխումների պահանջը հիմք հանդիսացավ Պերուի խորհրդարանի լուծարման համար, ինչը և տեղի ունեցավ 2019 թվականի սեպտեմբերի 30-ին՝ Վիսկարայի հրամանով։ Մարտին Վիսկարան Կոնգրեսը լուծարեց, երբ պատգամավորները հրաժարվեցին աջակցել Սահմանադրական դատարանի բարեփոխումների նրա նախագծին ու ընտրեցին դատարանի նոր անդամ։ Նախագահը արտահերթ խորհրդարանական ընտրություններ է նշանակել հունվարի 26-ին։

## Կենսագրություն
Վիսկարան ավարտել է Լիմայի ինժեներության ազգային համալսարանը։ 2011-2014 թվականներին եղել է Մոկեգուա նահանգի նահանգապետը։

2016 թվականի ընտրություններում Վիսկարան, Պեդրո Պաբլո Կուչինսկու հետ միասին, ընտրվել է Պերուի առաջին փոխնախագահի պաշտոնում։ Ընտրվելուց հետո՝ 2016 թվականի հուլիսից մինչև 2017 թվականի մայիսը, միաժամանակ ղեկավարել է նաև Պերուի տրանսպորտի և կապի նախարարությունը և 2017 թվականի հոկտեմբերից մինչ 2017 թվականի մարտը Կանադայում դեսպան է եղել։

2018 թվականի մարտի 23-ին՝ Կուչինսկու հրաժարականից հետո, Վիսկարան ներկայացվեց որպես Պերուի հաջորդ նախագահ, ով պետք է մասնակցեր երդմնակալության արարողությանը։ 2018 թվականի ապրիլի սկզբին Վիսկարան փոխեց կառավարության ղեկավարին։ Ընդամենը կես ամիս անց նրա աջակիցների թիվը կազմում էր 57 %։

## Պարգևներ
* Իզաբելլա Կաթողիկեի շքանշանի ասպետ (Իսպանիա, 2019 թվականի փետրվարի 25)
* Ինֆանտ դոն Էնրիկեի շքանշանի ասպետ (Պորտուգալիա, 2019 թվականի փետրվարի 25)

## Ծանոթագրություններ

Կատեգորիա:Կանադայում Պերուի դեսպաններ
Կատեգորիա:Պերուացի ճարտարագետներ
Կատեգորիա:Պերուի նախագահներ
Կատեգորիա:Պերուի փոխնախագահներ
Կատեգորիա:Պերուի քաղաքական գործիչներ
Կռունկի փետուրները (մուլտֆիլմ)

**Կռունկի փետուրները** (), տիկնիկային մուլտֆիլմ, որը նկարահանվել է 1977 թվականին, «Սոյուզմուլտֆիլմ» ստուդիայի կողմից։ Ռեժիսոր Իդեա Գարանինան նկարահանվել է մուլտֆիլմն ըստ ճապոնական ժողովրդական «Կռունկի երախտագիտությունը» հեքիաթի։

## Սյուժե
Երկնքում թռչող կռունկին դիպչում է որսորդի նետը, և կռունկն ընկնում է գետնին։ Ցախ հավաքող ծերուկը բարձրացնում է կռունկին, հանում է նրանից նետը և ազատ է արձակում։ Տուն վերադառնալով` ծերուկը պատմում է կատարվածի մասին կնոջը։ Լիալուսնի ժամանակ նրանց տուն է գալիս Օ-Ցուրու անունով մի աղջիկ` սպիտակ ծածկոցով փաթաթված։ Ծերունիները ընդունում են նրան որպես թանկագին հյուրի։ Օ-Ցուրուն սենյակ է մտնում ջուլհակի մեքենայով և իր հետևից փակում է դուռը։ Նա գեղեցիկ կտոր է գործում կռունկի պատկերով և հանձնում ծերունիներին։ Առևտրական Գոնտան կտորի համար վճարում է ոսկով։ Ծերունիները հյուրասիրություն են գնում, և երեկոյան Օ-Ցուրուն նրանց համար սիամիսենե է նվագում, երգում և պարում է լիալուսնի լույսի տակ։ Գոնտան նորից է հայտնվում և գրավելով ծերունիներին ոսկով` նորից է պահանջում կախարդական կտոր։ Ծերունիները հրաժարվում են, բայց վաճառականը պնդում է և նրանց ձեռքը ոսկի է խցկում։ Օ-Ցուրուն գնում է սենյակ և նորից սկսում է գործել։ Առևտրականը հետաքրքրությունից մտնում է սենյակ և աղջկա փոխարեն տեսնում է կռունկին, որն իր կրծքավանդակից պոկում է փետուրներ և կպցնում դրանք կտորի վրա։ Օտար հայացքներ զգալով` կռունկը հեռանում է։ Միայն սպիտակ փետուրն ընկնում է օջախի մեջ և վառվում։

## Մրցանակներ
* 1978 - 11-րդ Համամիութենական կինոփառատոն (Երևան)-«Կռունկի փետուրները» մուլտֆիլմին շնորհվել է երրորդ մրցանակ։

## Քննադատների արձագանք

## Վերաթողարկում
2002 թվականին VHS և Video CD ձևաչափերով մուլտֆիլմը թողարկվել է «Ռուսական անիմացիայի վարպետներ» հավաքածուում, անգլերեն ենթագրերով։ Հավաքածուի մեջ նեռարված են եղել հետևյալ մուլտֆիլմերը. «Տարվա եղանակներ», «Պարուհին նավի վրա», «Թիթեռը», «Կղզին», «Աղվեսն ու Նապաստակը», «Ոզնին մշուշում», «Կռունկի փետուրները», «Շփում»։

## Ծանոթագրություններ

## Արտաքին հղումներ
* 
* 
* Իդեա Գարանինա, Հայրենական կինոյի հանրագիտարան

Կատեգորիա:1977 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Լոնդոնի ֆիլմի թանգարան

**Լոնդոնի ֆիլմի թանգարան** (), թանգարան, որը հիմնադրվել և ստեղծվել է Ջոնաթան Սանդսի կողմից 2008-ի փետրվարին։ Թանգարանը նվիրված է բրիտանական կինոարդյունաբերությանը։ Այն նախկինում հայտնի էր Լոնդոնի կինոյի թանգարան () անունով և ի սկզբանե գտնվում էր Քաունթի Հոլում, սակայն 2012 թվականի ապրիլին տեղափոխվել է Քովենթ Գարդըն։

## Ցուցադրություն
Այստեղ ներկայացված են բնօրինակ վավերապայմաններ, բեմական հագուստ և դեկորացիաներ գեղարվեստական ֆիլմերից։ Թանգարանն ունի առանձին բաժին, որտեղ ցույց է տրված, թե ինչպես են նկարահանվում ֆիլմերը, ինչպես նաև` տեղեկատվություն է ներկայացված բոլոր հիմնական ստուդիաների վերաբերյալ։ Թանգարանում ցուցադրված են հագուստներ բրիտանական ֆիլմերից, «Փոքրիկ Նելլին» Ապրում ես միայն երկու անգամ ֆիլմից, Սուպերմենի բնօրինակ մետեոր և այլ ցուցանմուշներ։ Թանգարանի միջանցքներից մեկի ցուցադրությունը բացատրում է, թե ինչպես են նկարահանվում ֆիլմերը և հնարավորություն է տալիս զրուցել ֆիլմերի նկարահանման աշխատանքներում ներգրավվածների հետ։

Նախորդ երկու հատուկ ցուցահանդեսներն են եղել.

* Ռեյ Հարիհաուզեն, Առասպելներ և լեգենդներ։ 2010 թվականի այս ցուցահանդեսում ներկայացված էին Ռեյ Հարիհաուզենի ֆիլմերից բնօրինակ արարածներ, ինչպես, օրինակ, Պեգասը, Մեդուզան և Թալոսը։
* Չարլի Չապլին, Մեծ Լոնդոնցին։ Այս ցուցահանդեսը ներկայացրել է Լամբեթում Չապլինի վաղ կյանքը։ Այստեղ ցուցադրվել են Չապլինի օրիգինալ գլխարկը և ձեռնափայտը` տուփերով։

2014 թվականի մարտից թանգարանը նվիրվել է Ջեյմս Բոնդի ավտոմեքենաների ամենամեծ պաշտոնական հավաքածուի` Բոնդը շարժման մեջ () ցուցահանդեսին։ Դրա մեջ ներառված են ավտոմեքենաներ, այլ տրանսպորտային միջոցներ և օրիգինալ սարքավորումներ ֆիլմերի շարքերից։

## Պատկերասրահ

London Film Museum (5094329083).jpg
London Film Museum (5094331943).jpg
London Film Museum (5094926228).jpg
London Film Museum (5094934492).jpg
London Film Museum (8598917213).jpg
London Film Museum - Band of Brothers (5094915198).jpg
London Film Museum - Charlie Chaplin Hat and Cane (5755436322).jpg
London Film Museum - DSCF4084 (5754885907).jpg
London Film Museum (2467857523).jpg
London Film Museum - DSCF4104 (5754892439).jpg
London Film Museum - DSCF4107 (5755437970).jpg
London Film Museum - DSCF4106 (5754892953).jpg
London Film Museum - DSCF4108 (5755438458).jpg
London Film Museum - Gotham Yellow Pages (5755428392).jpg
London Film Museum - Hannibal (5755433470).jpg
London Film Museum - Indiana Jones and the Last Crusade (5094918442).jpg
London Film Museum - Mr Bean Holiday (5755429406).jpg
London Film Museum - Superman Daily Planet (5755428932).jpg
London Film Museum - Terminator 2 Judgment Day (5754890313).jpg
Night at the Museum 2 Dinosaur.jpg
Superman & Statue of Liberty.jpg
Terminator 2 Jacket.jpg


## Ծանոթագրություններ

## Արտաքին հղումներ
* Պաշտոնական կայք

Կատեգորիա:2008 հիմնադրումներ Մեծ Բրիտանիայում
Կատեգորիա:2008 հիմնադրված թանգարաններ
Կատեգորիա:Լոնդոնի թանգարաններ
Կրեպիշ (մուլտֆիլմ)

**Կրեպիշ** (), խորհրդային մուլտֆիլմ, որը նկարահանել են Լեոնիդ Ամալրիկ և Վլադիմիր Պոլկովնիկովը 1950 թվականին։ Միավորված լինելով իրար նման ստեղծագործական ձգտումներով` ռեժիսորները գտել են իրենց սեփական ոճը։

## Սյուժե
Ձմռանը Գայլի հետ անհավասար կռվի ժամանակ մահանում է Հավատարիմ անունով շունը` Կրեպիշ անունով շնիկի մայրը։ Խեղճ, կիսասառած որբ Կրեպիշին ապաստարան է տալիս Մայր նապաստակը։ Ողջ ձմեռը շնիկն անց է կացնում նապաստակների ընտանիքում` քաջ պաշտպանելով իր նոր ընկերներին անտառային գիշատիչներից։

## Հեղինակներ
* Авторы сценария հեղինակ ` Գեորգի Բերյոզկո
* Ռեժիսորներ` Լեոնիդ Ամալրիկ և Վլադիմիր Պոլկովնիկով
* Նկարիչ` Ալեքսանդր Տրուսով
* Կոմպոզիտոր` Յուրի Նիկոլսկի
* Օպերատոր` Նիկոլայ Վոինով
* Հնչյունային օպերատոր` Նիկոլայ Պրիլուցկի
* Ռեժիսորի օգնական` Ի. Կուլնևա
* Նկարիչ-մուլտիպլիկատորներ` Նադեժդա Պրիվալովա, Ֆեոդոր Խիտրուկ, Տատյանա Տարանովիչ, Վյաչեսլավ Կոտյոնոչկին, Լիդիա Ռեզցովա
* Նկարիչ-գծագրողներ` Վասիլի Ռյաբչիկով, Տ. Գիրշբերգ
* Նկարիչ-դեկորատորներ` Վերա Ռոջերո, Իրինա Սվետլիցա
* Մոնտաժողի օգնական` Ա. Ֆիրցովա

## Դերերը հնչյունավորել են
* Լեոնիդ Պիրոգով` Կրեպիշի տերը
* Յուրի Խրժանովսկի` Շնիկ Կրեպիշ

## Տեսահոլովակ
2004 թվականին DVD ձևաչափով թողարկվել է մուլտֆիլմերի «Անտառային հեքիաթներ» (Սոյուզմուլտֆիլմ) ժողովածուի երկրորդ մասում։

## Ծանոթագրություններ

## Արտաքին հղումներ
* 
* 
* 
* 

Կատեգորիա:1950 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Մուլտֆիլմեր շների մասին
Կատեգորիա:Վլադիմիր Պոլկովնիկովի մուլտֆիլմեր
Շվեդիայի բանակի թանգարան

**Շվեդիայի բանակի թանգարան** (), ռազմական պատմության թանգարան Ստոկհոլմի Էստերմալմ շրջանում։ Վերաբացվել է 2002 թվականին՝ երկար ժամանակ փակված լինելուց հետո, և 2005 թվականին ստացել է Ստոկհոլմի լավագույն թանգարանի կոչումը։ Թանգարանը ներկայացնում է Շվեդիայի ռազմական պատմությունը, ներառյալ երկրի չեզոքության ժամանակակից քաղաքականությունը, ինչպես նաև Շվեդիայի բանակը։

## Պատմություն
Շվեդիայի բանակի թանգարանը 1879 թվականից, բացման օրից ի վեր, տեղակայված է Ստոկհոլմի Էստերմալմ շրջանի Արթիլլերիգարդենում։ XVII դարի կեսերից այս վայրն օգտագործվել է ռազմական նպատակներով, և շուրջ 300 տարի այստեղ է տեղակայված եղել հրետանու հիմնական պահեստը։ Ներկայիս շենքերը կառուցվել են XVIII դարի վերջում։ Թանգարանն ի սկզբանե հայտնի էր որպես հրետանային թանգարան, և բանակի թանգարան անվանումը ստացել է 1930-ականների սկզբին, որպեսզի ավելի ճշգրիտ արտացոլի թանգարանի գործունեությունը։ Թանգարանում իրականացվել է մեծ վերանորոգում, և նոր ժամանակակից շենքը բացվել է 1943 թվականին։

## Ցուցադրություններ
Ցուցադրություններում ներկայացված են պատերազմի և խաղաղության ժամանակ զինվորների, նրանց ընտանիքների և ընդհանուր բնակչության կենսապայմանները։ Դրանք ներառում են անցյալ դարերի զինվորների իրական չափերի ֆիգուրներ, ինչպես նաև շվեդական զորքերի խոշոր մարտերի, զենքի, ռազմական հագուստի և պատերազմի այլ ատրիբուտների տեսարաններ։ 17-րդ և 18-րդ դարերում Շվեդիայի կողմից գերեվարված ռազմավարն ու դրոշները ցուցադրվում են հատուկ սենյակում։

Թանգարանում ներկայացված է նաև շվեդ դիվանագետ, Հոլոքոստի ժամանակ նացիստներից հազարավոր մարդկանց կյանքեր փրկած Ռաուլ Վալենբերգի մասին պատմող փոքրիկ ցուցադրություն։

## Պատկերասրահ

File:Armoured car, Army Museum Stockholm.jpg
File:Armémuseum 2014 23.JPG
File:Armémuseum 2014 08.JPG
File:Armémuseum 2014 02.JPG
File:Kanon (9453917501).jpg


## Ծանոթագրություններ

## Արտաքին հղումներ
*Website of the Swedish Army Museum

Կատեգորիա:Ստոկհոլմի թանգարաններ
Կատեգորիա:1879 հիմնադրված թանգարաններ
Կատեգորիա:1879 հիմնադրումներ Շվեդիայում
Հենրիխ Շաբո թանգարան

**Հենրիխ Շաբո թանգարան** (, ), թանգարան, որը նվիրված է հոլանդացի նկարիչ և քանդակագործ Հենրիխ Շաբոյին և գտնվում է Ռոտերդամում (Նիդեռլանդներ)։ Թանգարանը գտնվում է Թանգարանների այգում, շքեղ առանձնատան մեջ, Բոյմանս վան Բյոնինգենի թանգարանի և Նիդեռլանդների ճարտարապետական ինստիտուտի մոտ։

## Պատմություն
Թանգարանը բացվել է 1993 թվականին։

2016 թվականին Շաբո թանգարանն արժանացել է տեսողական արվեստի Հենրիխ Շաբո մրցանակին, որը հիմնվել է Փրինս Բերնհարդ մշակութային հիմնադրամի կողմից։

## Կառույց
Շաբո թանգարանը գտնվում է Ռոտերդամի կենտրոնում գտնվող Թանգարանների այգում, Բոյմանս վան Բյոնինգենի թանգարանի և Նիդեռլանդների ճարտարապետական ինստիտուտի միջև
: 
Թանգարանը գտնվում է շքեղ առանձնատան շենքում, որը նախագծվել է 1938 թվականին, նոր օբյեկտիվիզմի ոճով, ճարտարապետներ Գերթ Վիլեն Բաասի և Լեոնարդ Ստոկլայի կողմից։

Առանձնատունը ազգային ժառանգության կարգավիճակ է ստացել 2000 թվականից։

## Հավաքածուներ
Թանգարանը նվիրված է նկարիչ և քանդակագործ Հենրիխ Շաբոյին։ Թանգարանի հավաքածուի մեջ ներառված են 1920-ականներին արված աշխատանքներ, ինչպես նաև` 26 աշխատանք Երկրորդ համաշխարհային պատերազմի ժամանակաշրջանից

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Նիդերլանդների թանգարաններ
Կատեգորիա:1993 հիմնադրումներ Նիդերլանդներում
Կատեգորիա:1993 հիմնադրված թանգարաններ
Կատեգորիա:Ռոտերդամ
Կախարդական փայտիկը (մուլտֆիլմ)

**Կախարդական փայտիկը** (), խորհրդային մուլտֆիլմ, որը նկարահանվել է 1956 թվականին, ըստ ալբանական հեքիաթի։

## Սյուժե
Հեքիաթը պատմում է մի բարի տղայի մասին, որն օգնում է ծեր կախարդին, ինչի համար էլ պարգևատրվում է կախարդական փայտիկով, որի միջոցով տղան կարողանում է պատժել իր ժլատ տիրոջը։

## Հեղինակներ

## Դերերում
* Մարաշ-Վալենտինա Սպերանտովա
* Ծերունի-Էրաստ Գարին
* Բեյ-Լև Սվերդլին

## Տարբերություններ բնօրինակից
* Մուլտֆիլմում Բեյը փոխակերպվում է գորգի, իսկ բնօրինակում նա զնդանում մնում է երեք տարի, որից հետո որպես պաժ ցմահ ուղարկում է Եվրոպա` մի անհայտ իշխան մոտ։

## Տեսահոլովակ
* 1990-ակաների կեսերին մուլտֆիլմը տեսաերիզներով թողարկվել է Studio PRO Video և «Սոյուզ» մուլտֆիլմերի հավաքածուներում։
* Մուլտֆիլմը DVD ձևաչափով թողարկվել է մուլտֆիլմերի տարբեր ժողովածուներում, ինչպես, օրինակ` «Գնդլիկ Բոքոնիկը» (ներկայացուցիչ` «Խոշոր պլան»)։

## Ծանոթագրություններ

## Գրականություն
* — Р. Борисова «Палка-выручалка».

## Արտաքին հղումներ
* 
* Палка-выручалка смотреть онлайн на сайте Мультики

Կատեգորիա:1956 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Վալենտինա և Զինաիդա Բրումբերգների մուլտֆիլմեր
Սադիղջան

**Սադիղ Միրզա Ասադ օղլի** (, ), Ադրբեջանի ժողովրդական երաժիշտ, թառահար, ադրբեջանական թառի ստեղծող;

Սադիղջանը մտցրել է նշանակալի նորամուծություններ ադրբեջանական մուղամում։ XIX դարի 90-ական թվականներին Սադիղջանի ղեկավարությամբ ստեղծվեց անսամբլ, որում ընդգրկված էին այդ ժամանակվա հայտնի երգիչներ և երաժիշտներ։ Թարիստի ուսանողների թվում էին այնպիսի հայտնի երաժիշտներ, ինչպիսիք են Ղուրբան Փիրիմովը, Մաշադի Զեյնալը, Արսեն Յարամիշևը, Մարդի Ձանիբեկովը, Համիդ Մալիբեյլին, Տաթևոս Արթյունյանը, Մաշադի Ջամիլ Ամիրովը, Շիրին Ախունդովը և այլն։

## Կենսագրություն
Սադիղ Միրզա Ասադ օղլի ծնվել է 1846 թվականին (ըստ այլ աղբյուրների. 1842 թ.): Դեռ մանկուց Սադիղը մեծ հետաքրքրություն է ցուցաբերել արվեստի հանդեպ, նա գեղեցիկ երգել է ժողովրդական երգեր։ Նրա հայրը ՝Ասադուլան, նրան տարել է հանրահայտ երաժշտագետ Խարաթ Կուլիի դպրոց։ Այս դպրոցը մեծ ազդեցություն ունեցավ Սադիխի ՝որպես երաժիշտ ձևավորման վրա։ 18 տարեկանում Սադիղջանը կորցրել է ձայնը, որից հետո նա սովորել է նվագել տարբեր երաժշտական գործիքներ, ինչպիսիք են `քամանչա, սրինգ, թառ։

Սադիղջանը որպես թառահար ճանաչելու գործում մեծ դեր են ունեցալ  Ադրբեջանում անցկացվող երաժշտական մեջլիսները։ XIX դարի 90-ական թվականներին Սադիղջանի ղեկավարությամբ ստեղծվեց անսամբլ, որում ընդգրկված էին այդ ժամանակվա հայտնի երգիչներ և երաժիշտներ։

Սադիղջանը մահացել է 1902 թվականին։

## Ծանոթագրություններ
Իմաստուն խարակաձուկը

**Իմաստուն խարակաձուկը** (), մուլտիպլիկացիոն ֆիլմ, որը նկարահանվել է 1979 թվականին, ռեժիսոր Վալենտին Կարավաևի կողմից, որն էկրանավորել է իր սիրելի գրող Միխայիլ Սալտիկով-Շչեդրինի երգիծական հեքիաթը։

## Սյուժե
Մուլտֆիլմը նկարահանվել է ըստ Սալտիկով-Շչեդրինի հեքիաթի, որը պատմում է փոքրիկ խարակաձկան մասին, որը որոշել է իր կյանքն աննկատ ապրել գետում։

Գետում ապրում էր մի խարակաձուկ, որը բնավորությամբ շատ վախկոտ էր։ Նա վախենում էր դուրս գալ իր բնից։ Նա ցնցվում էր ամեն մի շշուկից և կողքին հայտնված ամեն մի ստվերից։ Ահա այդպես էլ ամբողջ կյանքն անցնում է նրա կողքով. Նա չի ունենում ո՛չ ընտանիք, ո՛չ ընկերներ և ո՛չ էլ երեխաներ։ Միայն մահից առաջ խարակաձուկը մտածում է ապրած տարիների դատարկության մասին։ Հեքիաթը ավարտվում է պատմողի հետևյալ խոսքերով. «Ի՞նչ ուրախություններ է նա ունեցել, ո՞ւմ է նա մխիթարել, ո՞ւմ է բարի խորհուրդ տվել, ո՞ւմ է մի բարի խոսքեր ասել, ո՞վ կհիշի նրան գոյության մասին»։

## Հեղինակներ

## Պարգևներ
1979 — «Իմաստուն խարակաձուկը» մուլտֆիլմ, Վառնայի միջազգային կինոփառատոնի առաջին մրցանակ

## Փաստեր
* Մուլտֆիլմի տեքստը կարդում է «Մաշինա վրեմենի» խմբի ստեղնահար Ալեքսանդր Զայցևը։

## Ծանոթագրություններ

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռուսերեն մուլտֆիլմեր
Էդվարդ Մորդեյք

**Էդվարդ Մորդեյք** ();  ինչպես նաև **Էդվարդ Մորդրեյք** (; ), քաղաքային լեգենդի հերոս, 19-րդ դարում Անգլիայի բարձր ազնվականության ժառանգ, որը գլխի հետևում ունեցել է լրացուցիչ դեմք։ Այն չի կարողացել խոսել կամ ուտել, բայց կարողացել է ծիծաղել և լաց լինել։ Մորդեյքը բժիշկներից խնդրել է հեռացնել իր երկրորդ «դիվային գլուխը», քանի որ այն գիշերները հանգիստ չի թողել և սարսափելի անհանգստություն է պատճառել նրան։ Սակայն բժիշկներից ոչ մեկը չի համարձակվել կատարել այդ վիրահատությունը։ 23 տարեկան հասակում Էդվարդը ինքնասպանություն է գործել։ Այդ ֆիզիկական հիվանդությունն են ունեցել Չան Ցուպին () և Պասկալ Պինոնը։

1977 թվականի հրատարակված հավելյալ վերջույթներ կամ մատեր ունեցող տաս մարդկանց ցուցակում գրվել են նաև Պինոնի և Մորդրեյքի անունները։

Առաջին հայտնի հիշատակությունը Մորդրեյքի մասին հանդիսանում է 1895 թվականի «Բոստոն Փոստ» թերթի «Ներկայիս գիտության հրաշքները» հոդվածը։ Դրա հեղինակը եղել է ֆանտաստիկ գրող Լոտին Հիլդրեթը։

## Բժշկության անկանոնություններ և տարօրինակություններ
Ներկայացված է 1896 թվականի հրատարակության «Բժշկության անկանոնություններ և տարօրինակություններ» գրքում։ Այնտեղ արձանագրված է մեկ տարօրինակ դեպք։

## Կերպարը մասսայական մշակույթում
* Թոմ Ուեյթսը իր *Alice* ալբոմի համար երգ է գրել Էդվարդ Մորդրեյքի մասին՝ «Աղքատ Էդվարդ» վերնագրով։
* Էդվարդ Մորդրեյքի կերպարը հայտնվել է 2014 թվականի «Ամերիկյան սարսափ պատմություն» ֆիլմի 4-րդ եթերաշրջանում։ Սյուժեի համաձայն Մորդրեյքը համարվում է այն ոգին, որն իր հետ տանում է այն մարդկանց, որոնք համարձակվում են երգել Հելոուինի ժամանակ։
* 2019 թվականի օգոստոսին SCROWS խումբը գրել է «Ed» երգը, որը նվիրված է Էդվարդ Մորդրեյքին։

## Ծանոթագրություններ

## Արտաքին հղումներ
* 

Կատեգորիա:1887 ծնունդներ
Կատեգորիա:1910 մահեր
Կատեգորիա:Լեգենդներ
Շիկակարմիր, շիկակարմիր, պեպենոտ

**Շիկակարմիր, շիկակարմիր, պեպենոտ** (), խորհրդային կարճամետրաժ նկարված մուլտֆիլմ, որը նկարահանվել է 1971 թվականին, ռեժիսոր Լեոնիդ Նոսիրևի կողմից։ 
«Ուրախ կարուսել» համար երեք մուլտիպլիկացիոն ալմանախի երեք սյուժեներից երրորդն է։

## Սյուժե
Մուլտֆիլմը պատմում է շիկակարմիր մազերով մի տղայի մասին, որի վրա բոլորը ծիծաղում ու բարկացնում էին` ասելով. «Շիկակարմիր, շիկակարմիր, պեպենոտ, պապիկին սպանել է բահով»։ Տղան գնում է իր պապիկի մոտ, իսկ պապիկը նրան պատասխանում է. «Չէ՞ որ ես էլ պեպեններ ունեմ»։ Տղան մագլցում է տանիքին, իսկ արևը նրան ասում է. «Չէ՞ որ ես էլ եմ խարտյաշ ծնվել։ Եթե ես ցանկանամ, շուրջս ամեն ինչ ոսկի կդարձնեմ։ Դե նայիր, թե ինչ է ստացվում»։ Տղան նայում և տեսնում է, որ բոլորը շիկակարմիր են դարձել և ասում է. «Իսկ եթե բոլորը պեպենոտ են, որտեղի՞ց բոլորի համար բահ գտնենք»։

## Նկարահանվող խումբ
* Սցենարի հեղինակ` Էդուարդ Ուսպենսկի
* Ռեժիսոր և նկարիչ` Լեոնիդ Նոսիրև
* Կոմպոզիտոր` Եվգենի Բոտյարով
* Դերասաններ` 
** Ալեքսանդր Բաբաև
** Ս. Շուրխինա
** Կլարա Ռումյանովա` *Աղջիկներից մեկը*
** Թամարա Դմիտրիևա
** Գեննադի Դուդնիկ` *Պապիկ*
** Յուլյա Յուլսկայա` *Չարանենգ պառավներ*
** Մարգարիտա Կորաբելնիկովա` *Անտոշկա*

## Անտոշկա
Շիկակարմիր մազերով Անտոշկան ռեժիսոր Լեոնիդ Նոսիրևի «այցեքարտն» է։ «Շիկակարմիր, շիկակարմիր, պեպենոտ» անիմացիոն մուլտֆիլմից բացի ռեժիսորն այս կերպարն օգտագործել է «Անտոշկա», «Երկու ուրախ սագեր» և «Ուգորի գյուղի ֆանտազյորները» անիմացիոն մուլտֆիլմերում։

## Գրականություն
*

## Ծանոթագրություններ

## Արտաքին հղումներ
* https://www.youtube.com/watch?v=VFlIO5FBxRc - «Շիկակարմիր, շիկակարմիր, պեպենոտ» YouTube կայքում
* 
* 
* Շիկակարմիր, շիկակարմիր, պեպենոտ, Հայրենական կինոյի հանրագիտարան
* Հայրենական կինոյի հանրագիտարան (հեղ.` Սերգեյ Կապկով, «Ալգորիթմ», 2006)

Կատեգորիա:1971 մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Ուրախ կարուսել
Բարեկենդանը (հեքիաթ)

«**Բարեկենդանը**», Հովհաննես Թումանյանի հեքիաթներից։

## Սյուժե
Մի մարդ ու մի կին են լինում, որ իրար չէին սիրում  և միշտ վիճում էին. «մարդը կնկանն է ասում հիմար, կնիկը՝ մարդուն»։

Մի օր  ամուսինը մի քանի փութ յուղ ու բրինձ է առնում, տանում տուն, իսկ երբ կինը բարկանում է, թե ինչի է այդքանն առել, ամուսինը պատվիրում է պահել, քանի որ բարեկենդանի համար է։

Որոշ ժամանակ կինն սպասում է, մի էր էլ տեսնում է իրենց տան մոտով շտապ-շտապ անցնող մի մարդու ու հարցնում է, թե արդյոք նա չէ Բարեկենդանը։ Իսկ երբ անցորդը (մտածելով, որ կինը հիմար է), ասում է, թե ինքն է, կինը բարկանում է, որ այդքան ժամանակ ստիպված են եղել պահել նրա ապրանքը։ Անցորդը վերցնում է յուղն ու բրինձը և արագ հեռանում։

Երբ ամուսինը վերադառնում է, կինն ասում է, որ բարեկենդանը եկել էր. «Կանչեցի, մի լավ էլ խայտառակ արի, շալակը տվի, տարավ»։

Իմանալով, թե որ կողմն է գնացել անցորդը, ամուսինը ձիով գնում է նրա հետևից։ Ճանապարհին հանդիպում է բարեկենդանին ու հարցնում, թե արդյոք յուղ ու բրինձ շալակած մարդ չի անցել այդ ճանապարհով։  Բարեկենդանն ասում է, թե անցել է, բայց ձիով դժվար կլինի հասնել նրա հետևից. «մինչև քու ձին չորս ոտը կփոխի՝ մի՜ն, երկո՜ւ, երե՜ք, չո՜րս, նա երկու ոտով մե՛կ-երկո՛ւ, մե՛կ-երկո՛ւ, մե՛կ-երկո՛ւ, շուտ-շուտ կգնա, անց կկենա»։ Նա խորհդուրդ է տալիս ձին թողնել իր մոտ, ոտքով գնա։ Մարդն այդպես էլ անում է, տեսնում է՝ չի կարողանում հասնել, վերադառնում է, տեսնում է՝ ձին էլ չկա։ Գնում է տուն, ու նորից սկսում են կռվել. «մարդը՝ եղ ու բրինձի համար, կնիկը՝ ձիու»։
Մինչև օրս էլ էս մարդ ու կնիկը կռվում են դեռ։ Սա նրան է ասում՝ հիմար, նա՝ սրան, իսկ բարեկենդանը լսում է ու ծիծաղում։

## Պատմություն
Առաջին անգամ տպագրվել է 1910 թվականին Թիֆլիսում լույս տեսած «Հասկեր» մանկական ամսագրի № 11-ում (էջ 318-319)` «*Հեքիաթ»* ենթավերնագրով, տպագրվել է նաև վրացերեն «*Չեչիլի*» ամսագրում, (Թիֆլիս, 1911, № 2), Լ․ Կարապետյանի թարգմանությամբ։

Այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 172-173)։

Հեքիաթի համար Թումանյանը նկատի է ունեցել հայկական «*Рамазан*», իմերեթական «*Кто глупее*», «*Где есть дураки?*» և այլ հեքիաթներ, հիմնականում օգտագործելով հայկական տարբերակի առաջին մասը։

Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հասկեր» ամսագրից։

## Ծանոթագրություններ

Կատեգորիա:Հովհաննես Թումանյանի հեքիաթներ
Մարդակերի աղջիկն ու խորհրդավոր վարպետը

«**Մարդակերի աղջիկն ու խորհրդավոր վարպետը**», Հովհաննես Թումանյանի հեքիաթներից։

## Պատմություն
Առաջին անգամ տպագրվել է 1913 թվականին, առանձին հրատարակությունում՝ «*Իտալական հեքիաթ»* ենթավերնագրով։

Ապա՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 238-250)։

Ինքնագիրը չի պահպանվել։

Հովհաննես Թումանյանի երկերի լիակատար ժողովածուի 5-րդ հատորում տպագրվել է առանձին հրատարակությունից։

## Ծանոթագրություններ

Կատեգորիա:Հեքիաթներ
Թոմ Սթեյեր

**Թոմ Սթեյեր** (, ), ամերիկացի միլիարդատեր, մարդասեր և քաղաքական գործիչ։

## Կենսագրություն
Եյլի համալսարանում ստացել է բակալավրի աստիճան և բիզնեսի կառավարման մագիստրոսի աստիճան՝ Սթենֆորդի բիզնեսի բարձրագույն դպրոցում։ 26 տարվի գլխավորել է Farallon Capital հեջ ֆոնդերը, 2012 թվականին վաճառել է իր բաժնեմասը և սկսել է զբաղվել քաղաքականությամբ, ինչպես նաև շրջակա միջավայրի պաշտպանության խնդիրներով (Սթեյերը ժառանգություն չի ստացել կարողությունը, բայց 2019 թվականի դրությամբ նրա անձնական կապիտալը կազմում է 1,6 միլիարդ դոլար)։ Տարվելով էներգիայի այլընտրանքային աղբյուրների որոնման թեմայով՝ հիմնադրել է NextGen America բնապահպանական խումբը։ 2016 թվականին 65 միլիոն դոլար է ծախսել տարբեր ընտրություններում դեմոկրատական կուսակցության թեկնածուներին աջակցելու և շրջակա միջավայրի պաշտպանությանն ուղղված ակցիաների համար։

Նախագահական ընտրություններում Դոնալդ Թրամփի հաղթանակից հետո արշավ է ծավալել նրա իմպիչմենտի համար՝ հավաքելով 8 միլիոն ստորագրություն և լոբբինգ անելով օրենսդիրներին, ինչի պատճառով նախագահը նրան իր Թվիթթերում անվանել է «crazed and stumbling lunatic» (խելագարված և սայթաքող գիժ)։

2019 թվականի հուլիսի 9-ին հայտարարել է 2020 թվականի նախագահական ընտրություններում դեմոկրատական կուսակցությունից իր թեկնածության առաջադրման համար պայքարի մեջ մտնելու մասին։

## Անձնական կյանք
1986 թվականին ամուսնացել է Քեթրին Թեյլորի հետ, երբ ղեկավարության հետ վիճաբանության պատճառով լքել Է Goldman Sachs ընկերությունը և հիմնել Farallon Capital-ը, ամուսիններն ունեն չորս երեխա։

## Ծանոթագրություններ

## Արտաքին հղումներ
* Անձնական կայք
* 

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Կատեգորիա:Ամերիկացի միլիարդատերեր
Կատեգորիա:Եյլի համալսարանի շրջանավարտներ
Կատեգորիա:Սթենֆորդի համալսարանի շրջանավարտներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ամերիկացի բարերարներ
Կատեգորիա:ԱՄՆ-ի իրավապաշտպաններ
Լաբիա թատրոն

**Լաբիա թատրոն**, Քեյփթաունի ամենահին անկախ կինոթատրոններից մեկն է։

## Պատմություն
Բնօրինակ շենքը եղել է Իտալիայի դեսպանության ընդունելությունների սրահ, որը 1949 թվականի մայիսին բացել է արքայադուստր Լաբիան՝ որպես  կենդանի կատարողական արվեստի բեմադրման թատրոն։ Ըստ չճշտված տեղեկությունների՝ ամենավաղ մասնավոր ֆիլմերն այստեղ ցուցադրվել են 1970-ականներից։

Երբ 1989 թվականի սեպտեմբերին Լուդի Կրուսը սկսեց ղեկավարել թատրոնը, Լաբիան սկսեց հիմնականում ցուցադրել պաշտամունքային, դասական և գեղարվեստական ֆիլմեր՝ որոշ տոմսարկղային հիթերով։ Պահպանվել են հին շենքի բնօրինակ հատվածների մեծ մասը, օրինակ տոմսերի տաղավարը, քաղցրավենիքի վաճառասեղանը և նույնիսկ նստատեղերը։

Փոփոխություններից հետո թատրոնում ներառվել են երեք կինոթատրոն, բար, սննդի տարածք և տեռաս։ Մի քանի տարի շարունակ Քլոֆի 50 հասցեում գտնվող Կենցաղի կենտրոնում կային երկու ժամանակակից էկրան, բայց այդ վայրը փակվել է 2013 թվականին։

## Քրաուդֆանդինգ
2014 թվականի հուլիսից Լաբիա թատրոնը "Digital Gold" անվան ներքո սկսեց իրականացնել քրաուդֆանդինգ։ Նախաձեռնության նպատակն էր միջոցներ հավաքել թվային պրոյեկտորների, նոր սարքավորումների և արդիականացված ճեմասրահի համար։ Նախաձեռնությունը հաջող էր, քանի որ 885 անձինք հանգանակեցին ավելի քան 550000 ռանդ։

## Հակասություններ
2012 թվականի փետրվարին Պաղեստինի համերաշխության արշավը (PSC) սպառնացել է բոյկոտել թատրոնը և բողոք ներկայացնել Մարդու իրավունքների Հարվաֆրիկյան հանձնաժողովին (HRC), երբ թատրոնը հրաժարվել է ցուցադրել «Ապարտհեյդի ճանապարհային քարտեզը» վավերագրական ֆիլմը, որը զուգահեռականներ է անցկացնում հարավաֆրիկյան ապարտհեյդի և իսրայելա-պաղեստինյան հակամարտության միջև իր քաղաքական հակասական բնույթի պատճառով և, ըստ թատրոնի սեփականատիրոջը, միակողմանիության պատճառով։ Պաղեստինի համերաշխության արշավը, այնուամենայնիվ, պնդում էր, որ դա տեղի է ունեցել տեղական սիոնիստական լոբբինգի և *Right2Know* շահույթ չհետապնդող փաստաբանական կազմակերպության  պատճառով, որոնք թույլատրել էին ֆիլմի անվճար ցուցադրությունը կապված «Լաբիայի» հետ և ՀԱՀ մեղադրում էր Լաբիային՝ «սիոնիստական ֆեդերացիայի ճնշմանը ենթարկվելու մեջ»։

## Ծանոթագրություններ

## Արտաքին հղումներ
* ''I ♥ the Labia'' – a short film made in support of the theatre's crowdfunding effort

Կատեգորիա:Հարավային Աֆրիկայի կինոթատրոններ
Կատեգորիա:Քեյփթաունի շենքեր և կառույցներ
Ընկած հրեշտակներ

[thumb|300px|Ջ. Մալթոնի «Կորած դրախտ» պոեմի՝ [Գյուստավ Դորեի նկարազարդումը, 1866]]
[thumb|300px|«Ապստամբ հրեշտակների անկումը», ֆլամանդական գեղանկարիչ [Պիտեր Բրեյգել Ավագի նկարը, 1562]]
**Ընկած հրեշտակներ**, քրիստոնեական ուսմունքի համաձայն՝ սկզբում անմեղ, ազատ կամքով ստեղծված հրեշտակներ, որոնք, Սատանայով տարված և ըմբոստանալով, դադարեցին ծառայել Աստծուն և դարձան Սատանայի սպասավորները։ Ընկած հրեշտակները պայքարում են եկեղեցու դեմ, չարիք են գործում, գայթակղում են մարդկանց և նրանց դրդում մեղք գործել։ Հետագայում ընկած հրեշտակներին սպասվում է Սատանայի կողմից նախապատրաստված ճակատագիր՝ հավիտենական կրակ։

## Ընկած հրեշտակները Աստվածաշնչում
Ընկած հրեշտակների մասին Աստվածաշնչում ասվում է․ 
Փրկիչը սատանային անվանում է «սկզբից մարդասպան»՝ ի նկատի ունենալով այն պահը, երբ նա, օձի տեսք ընդունելով, գայթակղեց Ադամին և Եվային խախտել Աստծո պատվիրանը, որի պատճառով նրանք և նրանց սերունդները զրկվեցին անմահությունից (Ծննդոց 3։1-3։6)։

Այդ ժամանակից ի վեր, հնարավորություն ունենալով ազդել մարդկանց մտքերի, զգացմունքերի և գործողությունների վրա, սատանան և նրա հրեշտակները (դևերը) ձգտում են մարդկանց ավելի ու ավելի խորը գցել մեղքերի և արատների անդունդը, որտեղ և նրանք են կեղտոտվել․ «Ով մեղք է գործում, նա սատանայից է, որովհետև սկզբում նա է մեղանչել» (Հովհաննես առաքյալի առաջին թուղթ 3։8), «ամեն ոք, որը մեղանչում է, մեղքի ստրուկ է դառնում» (Հովհաննես առաքյալի առաջին թուղթ 8։34)։ Դրա համար նրանք հաճախ խաբուսիկ տեսք են ընդունում, այդ թվում՝ նաև լույսի հրեշտակների տեսք» (Պողոս առաքյալի երկրորդ նամակը Կորնթացիներին 11։14)։

Թալմուդյան հուդայականությունը մերժում է ըմբոստ կամ ընկած հրեշտակների հավատը։ Թեպետ 9-րդ դարի «Պիրկե դե ռաբբի Էլիեզեր» գրքում նկարագրված է ընկնած հրեշտակի մասին երկու պատմություն, որոնցից մեկը վերաբերում է Եդեմի այգու հրեշտակին, որը գայթակղեց Եվային, իսկ մյուսը՝ Աստծո որդիներին, որոնք ապրում էին մարդկանց աղջիկների հետ (Ծննդոց 6։1-4)։

## Ընկած հրեշտակները գրականության մեջ
Ընկած հրեշտակները գրականության մեջ հայտնվել են դեռևս ռոմանտիզմի ժամանակ։ Նիլ Գեյմանի «Դռան հետևում» () վեպում Լոնդոնի բնակիչը հայտնվում է զուգահեռ Լոնդոնում, որտեղ նրա ստիպված է լինում կռվել ընկած հրեշտակների հետ։ Ընկած հրեշտակների մասին սյուժեն ընկած է մի շարք ստեղծագործությունների հիմքում, այդ թվում՝ Ջոն Միլթոնի «Կորուսյալ դրախտ» պոեմի։

## «Ագելներ» եզրույթ
Չար հրեշտակներին նշելու համար եկեղեցական սլավոնական լեզվում ներմուծվել է «ագելներ» քերականորեն արհեստական եզրույթը։ Հունարենից «հրեշտակ» բառը փոխառելիս պահպանվել է «γγ» (գամմա-գամմա) դիգրաֆը, որը կարդացվել է որպես «նգ», բառը տեղադրվել է ալիքային տողի տակ (~) - «titlo»՝ «ագլ» բառի կրճատ տարբերակում։ Տիտլոյի նշանը առանձնահատուկ հարգանք էր տալիս դրա տակ եղած գաղափարին։ Սակայն երբ տեքստում խոսքը գնում էր ընկած հրեշտակների մասին, այդ բառը գրվում էր առանց տիտլոյի` ամբողջական «ագգել», և, համապատասխանաբար, կարդացվում էր «ագգել»՝ «անգելի» փոխարեն։

## Տես նաև
* Լյուցիֆեր
* Դև

## Ծանոթագրություններ

## Գրականություն
* 
* 
* 
* 
* 
* 
* 
* 
* 
* 
* 

Կատեգորիա:Աստվածաբանություն
Կատեգորիա:Աստվածաշունչ
Կատեգորիա:Գիրք Ծննդոց
Կատեգորիա:Դևեր
Կատեգորիա:Կրոն
Կատեգորիա:Կրոնական տերմինաբանություն
Կատեգորիա:Հրեշտակներ
Կատեգորիա:Քրիստոնեական տերմիններ
Քաղաքային այգի (Կոլպինո)

**Քաղաքային այգի**, Սանկտ Պետերբուրգի Կոլպինոյի շրջանի  Կոլպինո  քաղաքում գտնվող այգի։  Զբաղեցնում է 1,9 հա տարածք՝ Լենինի պողոտայի, Հաղթանակի ճեմուղու, Ազատության ճեմուղու միջև։

## Պատմություն
1895 թվականին Ծովային ակումբի կառուցմանը միաժամանակ կառուցվեց այգին։ Այգին բաց էր միայն ամռանը՝ սովորաբար մայիսին՝ Տրոյացիների տոնին  և նրա բացումը հանդիսավոր էր։ Այգում տոներին և հանգստյան օրերին կազմակերպվում էին տարբեր զվարճալի միջոցառումներ։  Սակրավորների գումարտակի որ մեծ նվագախբումն այստեղ նվագել է զիվորական երաժշտություն,մանկական զբոսահանդեսներ,աճպարարական հնարքներ։ Կառուցումից հետո 1907 թվականին գործարանի հիվանդանոցի բակում տեղակայվեց ամառային թատրոն։ Այն իրենից ներկայացնում էր բացօթյա բեմ։ Ամառային սեզոնին՝ այգու աշխատանքի ժամանակ, այնեղ գործում էին դրամատիկական, կոմիկական, օպերային թատրոն։

1911 թվականին, շաբաթական երկու անգամ (երեկոյան ժամը հինգից մինչև կեսգիշեր) անց էին կացվում ազգային զբոսանքներ։ Ամեն տարի այստեղ տնկվում են 60-100000 կակաչներ։

## Այգու վերանորոգում
Նախագծի շրջանակներըում ստեղծվել էին հետևյալ աշխատանքները՝

* Տեղակայվեցին դրենաժային խողովակներ։
* Հարմարացվել են հետիոտնային արահետներ և  շարված են տարբեր գույների և  տարվեր ձևերի սալիկներ։
* Տնկվեցին նոր ծառեր, թփեր և  բազմամյա ծաղիկներ։
* Կատարվել է մերձափնյա հատվածի վերանորոգում։

Բոլոր  աշխատանքները ավարտվեցին 2007 թվականի վերջին։

Պատկեր:Kolpino Gorodskoy sad 1950-e 22.jpg
Պատկեր:Kolpino Gorodskoy sad 1950-e 23.jpg
Պատկեր:Kolpino Gorodskoy sad 1950-e 21.jpg


Պատկեր:Kolpino Gorodskoy sad03.jpg
Պատկեր:Kolpino Gorodskoy sad05.jpg
Պատկեր:Kolpino Gorodskoy sad06.jpg
Պատկեր:Kolpino Gorodskoy sad11.jpg
Պատկեր:Kolpino Gorodskoy sad15.jpg
Պատկեր:Kolpino Gorodskoy sad19.jpg
Պատկեր:Kolpino Gorodskoy sad20.jpg
Պատկեր:Kolpino Gorodskoy sad18.jpg


## Ծանոթագրություններ

## Արտաքին հղումներ
ЗАКОН САНКТ-ПЕТЕРБУРГА «О зеленых насаждениях общего пользования» (с изменениями на 22 декабря 2008 года) 

Կատեգորիա:Սանկտ Պետերբուրգի տեսարժան վայրեր
Կատեգորիա:Զբոսայգիներ այբբենական կարգով
Կրուիզը ջունգլիներում

**«Կրուիզը ջունգլիներում»** (), Ժաումե Կոլետ-Սերիի ամերիկյան արկածային ֆիլմը, որը հիմնված է Դիսնեյլենդի համանուն ատրակցիոնի վրա։ Գլխավոր դերում հանդես են գալիս Դուեյն Ջոնսոնն ու Էմիլի Բլանտը։

## Սյուժե
Դեպքերը տեղի են ունենում 20-րդ դարի սկզբին։ Նավի կապիտան Ֆրենկը իր հետ վերցնում է գիտնականին և նրա եղբորը ջունգլիներում առաքելություն իրականացնելու համար, որպեսզի գտնի «Կյանքի ծառը»։ Նրանք հավատում են, որ այն բուժիչ հատկություններ ունի։ Այս ամբողջ ընթացքում եռյակը ստիպված է լինում պայքարել վտանգավոր վայրի կենդանիների և մրցակից գերմանական արշավախմբի հետ։

## Դերերում

## Թողարկում
Սկզբում նախատեսվում էր ֆիլմը թողարկել 2019 թվականի հոկտեմբերի 11-ին, սակայն 2018 թվականի հոկտեմբերի 19-ին Ջոնսոնը Disney-ի անունից հայտարարեց, որ ֆիլմը հետաձգվել է մինչև 2020 թվականի հունիսի 24-ը։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:3D ֆիլմեր
Կատեգորիա:IMAX ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Դիսնեյյան ֆիլմեր
Կատեգորիա:Ժաումե Կոլյետ-Սերրայի ֆիլմեր
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ամերիկյան եռաչափ ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1916 թվականին
Կատեգորիա:Ամերիկյան ֆենտեզի կինոկատակերգություններ
Կատեգորիա:Հավայիում նկարահանված ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ֆիլմեր, որոնց գործողությունները տեղի են ունենում 1550-ականներին
Կատեգորիա:4DX ֆիլմեր
Դոկոս

**Դոկոս** () — Սարոնիկի կղզիներից մեկը, տեղակայված է Պելոպոնես թերակղզու ափերի մոտ։

Կղզու տարածքը կազմում է 13,537 կմ²։ Բարձրագույն կետը գտնվում է ծովի մակարդակից 308 մ բարձրության վրա։ Բնակչությունը 2011 թվականի մարդահամարի տվյալներով կազմում է 18 մարդ.

Կղզին պատկանում է Իդրա համայնքին, որը մտնում է Ատտիկա պերիֆերիայի Կղզիներ ծայրամասային միավորի մեջ։

## Բնակչություն

## Ծանոթագրություններ



Կատեգորիա:Կղզիներ այբբենական կարգով
Կատեգորիա:Հունաստանի կղզիներ
Ֆոգու (հրաբուխ)

thumb|300px|left|Ֆոգուի գագաթը
**Ֆոգու** (), ակտիվ հրաբուխ, տեղակայված Կաբո Վերդեում գտնվող համանուն կզղում։

Ծովի մակարդակից բարձրությունը կազմում է 2829 մետր։

Ֆոգուի մշտական հրաբխային գործունեությունը ստիպեց կղզում բնակվող մարդկանց ապաստան գտնել Բրավա կղզում, որը գտնվում է Ֆոգու կղզուց ընդամենը 20 կմ հեռավորության վրա։ 1680 թվականի ժայթքումը շատերին ստիպեց հեռանալ կղզուց և հաստատվել Բրավայի վրա։ Այնուհետև հետևեցին 1785, 1799, 1847, 1852, 1857, 1951 և 1995 թվականների ժայթքումները։

Վերջին ժայթքումը տեղի է ունեցել 2014 թվականի նոյեմբերի 23-ին։ Արդյունքում որոշվեց փակել օդանավակայանը և տարհանել տեղի բնակիչներին։

2015 թվականին Սանտյագո կղզում պեղումներ իրականացնող գիտնականները ենթադրում էին, որ Ֆոգուն դիմադրել է մեգացունամիի մոտավորապես 73 հազար տարի առաջ, որը Ֆուգու հրաբխի պայթունավտանգ ժայթքման հետևանքն էր։ Հրաբխային ժայթքումը հանգեցրեց 160 կմ³ ժայռերի ազատ արձակմանը և նրա արևելյան պատերի փլուզմանը։ Ալիքի հզորությանը ավելացվեց հրաբխի պատերի փլուզումը։ Ըստ գիտնականների, ալիքի բարձրությունը 170 մետր էր, ինչը ավելին է, քան 1958 թվականին Ալյասկայի Լիտույա ծովում գտնվող մեգացունամիի ժամանակ, երբ սողանքից առաջացավ ցունամի, այն հասավ 150 մ բարձրության, իսկ ալիքը, անցնելով նեղուցը, բարձրացավ լանջին և բարձր արագության պատճառով բարձրացավ  525 մ բարձրության վրա։

## Ծանոթագրություններ

## Արտաքին հղումներ
* В Африке обнаружены следы древнего суперцунами
* 
* Volcano Live
* Volcano World

Կատեգորիա:Ակտիվ հրաբուխներ
Կատեգորիա:Հրաբուխներ այբբենական կարգով
Կատեգորիա:Պետության ամենաբարձր կետեր
Կատեգորիա:Ստրատոհրաբուխներ